**বগুড়ায় পোল্ট্রি ডায়াগনস্টিক ল্যাব স্থাপনের উদ্যোক্তা খুঁজেছে গাক**

গ্রাম উন্নয়ন কর্ম (গাক) কর্তৃক বাস্তবায়নাধীন পল্লী কর্ম-সহায়ক ফাউন্ডেশন (পিকেএসএফ) এর আর্থিক ও কারিগরি সহায়তায় পরিচালিত আর.এম.টি.পি.-পোল্ট্রি প্রকল্পের আওতায় বেসরকারি পর্যায়ে পোল্ট্রি খামারীদের পোল্ট্রির রোগ নির্ণয়, প্রয়োজনীয় টেস্টিং ও টীকা সুবিধা প্রদানপূর্বক খামার ব্যবস্থাপনা উন্নয়ন ও কারিগরী সেবা প্রদানের লক্ষ্যে পোল্ট্রি ডায়াগনস্টিক ল্যাব স্থাপনের জন্য উদ্যোক্তার আবেদন আহ্বান করা হচ্ছে।

**পোল্ট্রি ডায়াগনস্টিক ল্যাব স্থাপনের স্থান:** বগুড়া জেলার সদর উপজেলা, শাজাহানপুর, কাহালু ও নন্দীগ্রাম উপজেলা।

**পোল্ট্রি ডায়াগনস্টিক ল্যাব স্থাপনের উদ্যোক্তা নির্বাচন প্রক্রিয়া ও শর্ত:**

* সহজে যাতায়াত করা যায়, রাস্তার পার্শ্বে পর্যাপ্ত জায়গা আছে এমন বাণিজ্যিক এলাকায় ল্যাব স্থাপন করতে হবে,
* উদ্যোক্তাকে রেজিস্টার্ড ভেটেরিনারিয়ান হতে হবে। মাইক্রোবায়োলজি, বায়োটেকনোলজি, ভাইরোলজি ইত্যাদি বিষয়ে এমএসসি রয়েছে এমন ব্যক্তি অগ্রাধিকার পাবেন,
* নতুন ভাবে স্থাপন অথবা পুরাতন পেট ডায়াগনস্টিক ল্যাবেও এ ধরনের নতুন সেবা চালু করা যাবে।
* ল্যাব পরিচালনায় দক্ষ জনবল থাকতে হবে,
* উপপ্রকল্পের সাথে সমন্বয়ের মাধ্যমে সরকারি ও বেসরকারি প্রতিষ্ঠান থেকে ল্যাবের (নতুন ও পুরাতন) প্রয়োজনীয় সনদ গ্রহণ অতিরিক্ত যোগ্যতা হিসেবে বিবেচিত হবে,
* সম্পূর্ণ প্রতিযোগিতার ভিত্তিতে সর্বোচ্চ যোগ্য ও অভিজ্ঞ উদ্যোক্তাকে নির্বাচিত করা হবে,
* এই বিজ্ঞপ্তির শর্তের যে কোন ধারা পরিবর্তন, সংশোধন ও বিবেচনার ক্ষমতা গাক কর্তৃপক্ষ রাখে,
* গ্রাম উন্নয়ন কর্ম (গাক) আর.এম.টি.পি-পোল্ট্রি প্রজেক্টের বাজেট অনুযায়ী ল্যাব স্থাপনের যন্ত্রপাতি ক্রয়ের জন্য আংশিক অনুদান প্রদান করা হবে,

আগ্রহী উদ্যোক্তাকে আগামী ১০/০৮/২০২৪ ইং অফিস চলাকালীন সময়ের মধ্যে আবেদনপত্র গ্রাম উন্নয়ন কর্ম (গাক) আর.এম.টি.পি পোল্ট্রি প্রজেক্ট অফিসে (এজাজ বিল্ডিং, গাক টাওয়ার এর পূর্ব পার্শ্বে, বনানী, বগুড়া) প্রকল্প ব্যবস্থাপক বরাবর প্রেরণ করতে হবে।

**বিস্তারিত জানতে: প্রকল্প ব্যবস্থাপক, মোবাইল: ০১৭১৬-২৮৮৩৯৮ এবং সংশ্লিষ্ট কর্মকর্তা, ০১৭০৮-৪২১০০৮।**